				|

		52014PC0139

			Návrh ROZHODNUTIE RADY o uzavretí v mene Európskej únie Dohody medzi Európskou úniou a Seychelskou republikou o prístupe rybárskych plavidiel plaviacich sa pod vlajkou Seychel do vôd ostrova Mayotte a k jeho morským biologickým zdrojom, ktoré patria do právomoci Európskej únie /* COM/2014/0139 final - 2014/0079 (NLE) */

			   	DÔVODOVÁ SPRÁVA
1.           KONTEXT NÁVRHU
V priebehu rokovaní o novom protokole k Dohode
o partnerstve v odvetví rybárstva medzi EÚ a Seychelami, ktoré sa
konali v mája 2013, Seychely poukázali na potrebu rokovať o dohode o
prístupe rybárskych plavidiel plaviacich sa pod vlajkou Seychel do vôd Mayotte,
ktoré budú od 1. januára 2014 patriť do právomoci EÚ. Tým by plavidlá
plaviace sa pod vlajkou Seychel mali aj naďalej prístup do vôd Mayotte od
1. januára 2014.
Plavidlá plaviace sa pod
vlajkou Seychel môžu v súčasnosti loviť vo vodách Mayotte na základe
dohody medzi mayottským prefektom a vlastníkmi plavidiel plaviacich sa pod
vlajkou Seychel. Doteraz pôsobilo vo vodách Mayotte v priemere 8 seychelských
plavidiel na lov vakovou sieťou na základe súkromnej dohody, podľa
ktorej plavidlá platia poplatok za licenciu priamo ostrovu Mayotte.
2.           VÝSLEDKY KONZULTÁCIÍ SO
ZAINTERESOVANÝMI STRANAMI A POSÚDENÍ VPLYVU
Táto dohoda má strategický
význam pre flotilu Seychel vzhľadom na migračný charakter populácií
tuniaka. Takisto sa vďaka nej ešte viac zdôrazňujú a posilňujú
naše vzťahy so Seychelami. Táto dohoda dopĺňa a odzrkadľuje
existujúcu dohodu, ktorú máme pre plavidlá EÚ na získanie prístupu k zdrojom v
seychelských vodách, a ktorou sa posilňuje politický signál vysielaný
Seychelám, nášmu najvýznamnejšiemu partnerovi v danom regióne.
Komisia na základe toho navrhuje, aby Rada so súhlasom Parlamentu
prijala rozhodnutie o uzavretí tejto dohody.
3.           PRÁVNE PRVKY NÁVRHU
Európska rada prijala 11.
júla 2012 rozhodnutie, ktorým sa mení štatút ostrova Mayotte, ktorý sa tak
stáva od 1. januára 2014 najvzdialenejším regiónom (Ú. v. EÚ
L 204, 31.7.2012) a zbavuje sa súčasného štatútu zámorskej krajiny
alebo územia. Preto sa súčasná výhradná hospodárska zóna Mayotte stáva od
1. januára 2014 vodami EÚ.
Poverenie Komisie na
vykonanie týchto rokovaní bolo schválené 14. októbra a rokovania so Seychelami
sa konali krátko po tom a boli ukončené 15. novembra 2013.
4.           VPLYV NA ROZPOČET
Keďže ide o prístup rybárskych
plavidiel, ktoré sa plavia pod vlajkou Seychel, do vôd patriacich do právomoci
EÚ, nevzniká žiaden finančný vplyv na výdavky z rozpočtu EÚ.
5.           NEPOVINNÉ PRVKY
Touto dohodou sa stanovuje prístup pre
obmedzený počet plavidiel na obdobie šiestich rokov do vôd Mayotte, ktoré
patria do právomoci EÚ od 1. januára 2014. Odzrkadľuje súčasné
možnosti, ktoré ponúka súčasná dohoda medzi Mayotte a vlastníkmi
plavidiel. Tieto možnosti sa riadia usmerneniam vedeckého stanoviska IOTC v
súvislosti s kapacitou a ochranou zdrojov.
Na získanie tohto prístupu budú musieť
vlastníci plavidiel Seychel zaplatiť za oprávnenie na rybolov. Poplatky za
tieto oprávnenia budú odrážať celkové sadzby, na ktorých sa so Seychelami
nedávno dohodlo v novom protokole k Dohode o partnerstve v odvetví rybárstva
medzi EÚ a Seychelami. Platby za licencie budú jedinou finančnou náhradou,
ktorá sa má stanoviť na základe tejto novej dohody, a budú sa
vyplácať priamo ostrovu Mayotte, aby mohol rozvíjať svoju kapacitu
riadenia a kontroly, ako aj riadenie rybárstva a budovanie kapacít. Pre
seychelskú vládu to nepredstavuje žiadny finančný vplyv.
2014/0079 (NLE)
Návrh
ROZHODNUTIE RADY
o uzavretí v mene Európskej únie Dohody medzi
Európskou úniou a Seychelskou republikou o prístupe rybárskych plavidiel
plaviacich sa pod vlajkou Seychel do vôd ostrova Mayotte a k jeho morským
biologickým zdrojom, ktoré patria do právomoci Európskej únie
RADA EURÓPSKEJ ÚNIE,
so zreteľom na Zmluvu o fungovaní
Európskej únie, a najmä na jej článok 43 ods. 2 v spojení s článkom
218 ods. 6 písm. a) a ods. 7,
so zreteľom na návrh Európskej komisie,
so zreteľom na návrh Európskeho
parlamentu[1],

keďže:
(1)       Európska rada prijala 11.
júla 2012 rozhodnutie (2012/419/EÚ)[2],
ktorým sa od 1. januára 2014 mení štatút Mayotte vo vzťahu k Európskej
únii,
(2)       Rada splnomocnila Komisiu,
aby v mene Európskej únie začala rokovať o dohode so Seychelskou
republikou o prístupe pre rybárske plavidlá, ktoré sa plavia pod vlajkou
Seychelskej republiky, do vôd Európskej únie a k jej morským biologickým
zdrojom, konkrétne vo výhradnej hospodárskej zóne pri pobreží ostrova Mayotte.
(3)       Výsledkom týchto rokovaní
bolo parafovanie nového protokolu 15. novembra 2013.
(4)       Je v záujme Únie, aby
vykonávala dohodu v odvetví rybárstva so Seychelskou republikou, ktorou sa
stanovujú rybolovné možnosti Seychel a ktorou sa vymedzujú podmienky na podporu
zodpovedného rybolovu a udržateľného rybárstva vo vodách ostrova Mayotte,
ktoré patria do právomoci EÚ. Je preto vhodné schváliť dohodu v mene Únie.
(5)       Článkom 8 dohody sa
zriadil spoločný výbor zodpovedný za monitorovanie vykonávania dohody.
Okrem toho môže spoločný výbor v súlade s dohodou schváliť
určité zmeny dohody. S cieľom uľahčiť
schvaľovanie takýchto zmien je potrebné oprávniť Európsku komisiu s
výhradou špecifických podmienok na ich schvaľovanie na základe zjednodušeného
postupu.
(6)       Aby orgány Mayotte mohli
vykonávať pravidlá spoločnej rybárskej politiky odo dňa,
keď sa ostrov Mayotte stal najvzdialenejším regiónom, je potrebné
zaviesť primeraný administratívny rámec, kontrolné činnosti, fyzickú
infraštruktúru a umožniť príslušné budovanie kapacít. Zároveň sa tým
umožní dodržiavanie medzinárodných záväzkov Únie v oblasti podávania správ.
Preto by sa mali orgánom Mayotte zodpovedným za rybolov poskytnúť potrebné
finančné prostriedky z finančných zdrojov získaných prostredníctvom
poplatkov, ktoré majú vlastníci plavidiel zaplatiť priamo ostrovu Mayotte.

(7)       Rybárska flotila plaviaca sa
pod vlajkou Seychel lovila vo vodách ostrova Mayotte niekoľko rokov na
základe dohody medzi ostrovom Mayotte a vlastníkmi plavidiel, pričom
vlastníci plavidiel platili ostrovu Mayotte licenčný poplatok za
možnosť loviť v jeho vodách. V dôsledku toho sa medzi seychelskou
flotilou a miestnym spoločenstvom francúzskeho najvzdialenejšieho regiónu
Mayotte vyvinul silný vzťah. V záujme zachovania kontinuity rybolovných
činností a vyplývajúcich výhod pre Mayotte je preto vhodné, aby zo
všetkých platieb, ktoré sa týkajú oprávnení a úlovkov podľa tejto dohody,
mala priamy prospech miestna komunita ostrova Mayotte.
(8)       Dohoda by sa mala v mene
Európskej únie schváliť,
PRIJALA TOTO ROZHODNUTIE:
Článok 1
Dohoda, ktorou sa
stanovujú rybolovné možnosti a finančný príspevok podľa dohody
medzi Európskou úniou a Seychelskou republikou, sa týmto v mene Únie
schvaľuje[3].
Článok 2
1.           Francúzsko je oprávnené
zbierať v zastúpení svojho najvzdialenejšieho regiónu Mayotte platby
súvisiace s oprávneniami a úlovkami a iné poplatky, ktoré vyplácajú
prevádzkovatelia plavidiel Seychel za prístup k rybolovu vo vodách EÚ v okolí
ostrova Mayotte v súlade s ustanoveniami kapitoly III oddielu 1 odsekov 8 a 9 a
oddielu 2 prílohy k dohode. Tieto príjmy Francúzsko využije na to, aby na
mieste vytvorilo primeraný administratívny rámec, kontrolné činnosti,
fyzickú infraštruktúru a aby vybudovalo primerané kapacity, ktoré správnym
orgánom Mayotte umožnia plniť požiadavky spoločnej rybárskej
politiky.
2.           Francúzsko Komisii poskytne
údaje príslušného bankového účtu.
3.           Na konci každého roka
vykonávania tejto dohody Francúzsko zašle Komisii podrobnú správu o platbách,
ktoré vykonali plavidlá oprávnené na rybolov, a o ich využití.
Článok 3
Predseda Rady vykoná
v mene Únie oznámenie podľa článku 19 dohody.
Článok 4
Európska komisia sa s
výhradou splnenia ustanovení a podmienok stanovených v prílohe poveruje
schváliť v mene Únie zmeny dohody v rámci spoločného výboru.
Článok 5
Toto rozhodnutie
nadobúda účinnosť dňom nasledujúcim po jeho uverejnení v Úradnom
vestníku Európskej únie[4].

Toto rozhodnutie je určené členským
štátom.
V Bruseli
                                                                       Za
Radu
                                                                       predseda
[1]               Ú. v. EÚ C , , s. .
[2]               Ú. v. EÚ L 204, 31.7.2012
[3]               Dohoda bola uverejnená v Ú. v. EÚ... spolu s rozhodnutím
o podpísaní.
[4]               Generálny sekretariát Rady uverejní dátum nadobudnutia
platnosti dohody v Úradnom vestníku Európskej únie.
PRÍLOHA

Rozsah právomoci a postup na stanovenie pozície Únie
v spoločnom výbore

1.
Komisia sa poveruje rokovať so Seychelskou
republikou a v príslušných prípadoch a s výhradou splnenia odseku 3 tejto
prílohy dohodnúť zmeny dohody v súvislosti s týmito otázkami:
a)      prehodnotenie rybolovných možností v
súlade s článkom 9 dohody;
b)      prehodnotenie technických pravidiel v
súvislosti s VMS v súlade s bodom 10 dodatku 6 prílohy k dohode a podobných
technických ustanovení v súlade s článkom 8 ods. 1 dohody.
2.
Únia v rámci spoločného výboru zriadeného na
základe dohody:
a)      koná v súlade s cieľmi, ktoré Únia
sleduje v rámci spoločnej rybárskej politiky;
b)      koná v súlade so závermi Rady z 19. marca
2012 v súvislosti s oznámením Komisie o vonkajšom rozmere spoločnej rybárskej
politiky;
c)      podporuje pozície, ktoré sú v súlade s
príslušnými pravidlami prijatými regionálnymi organizáciami pre riadenie
rybárstva.
3.
Ak sa počas zasadnutia spoločného výboru
plánuje prijať rozhodnutie o zmene dohody podľa odseku 1, prijmú sa potrebné
kroky, aby sa v pozícii stanovenej v mene Únie zohľadnili najnovšie
štatistické, biologické a iné relevantné informácie, ktoré boli oznámené
Komisii.
Na uvedený účel a na
základe uvedených informácií predložia útvary Komisie Rade alebo jej prípravným
orgánom na zváženie a schválenie pracovný dokument, v ktorom sa uvedú
podrobnosti plánovanej pozície Únie, a to v dostatočnom predstihu pred príslušným
zasadnutím spoločného výboru.
Ak v priebehu ďalších zasadnutí vrátane
zasadnutí na mieste nemožno dosiahnuť dohodu o zohľadnení nových
prvkov v pozícii Únie, záležitosť sa postúpi Rade alebo jej prípravným
orgánom.
Komisia sa vyzýva, aby v náležitom čase prijala
všetky potrebné kroky nadväzujúce na rozhodnutie spoločného výboru, ku
ktorým v prípade potreby patrí aj uverejnenie príslušného rozhodnutia v Úradnom
vestníku Európskej únie a predloženie návrhu potrebného na vykonanie tohto
rozhodnutia.


|

52011PC0661

/* KOM/2011/0661 v konečnom znení - 2011/0289 (NLE) */  Návrh ROZHODNUTIE RADY o finančných príspevkoch, ktoré majú členské štáty uhradiť na financovanie Európskeho rozvojového fondu v roku 2011 (tretia splátka za rok 2011)

	DÔVODOVÁ SPRÁVA1. KONTEXT NÁVRHUV súlade s článkom 57 ods. 3 nariadenia o rozpočtových pravidlách, ktoré sa vzťahujú na 10. Európsky rozvojový fond, sa tento návrh týka sumy tretej splátky príspevku za rok 2011 („n+1“ v zmysle stálych postupov stanovených v tomto článku). Rada musí rozhodnúť o tomto návrhu najneskôr do 21 kalendárnych dní po tom, čo Komisia predloží návrh, a členské štáty musia uhradiť tretiu splátku príspevku najneskôr do 21 kalendárnych dní po dni, v ktorom im bolo rozhodnutie Rady oznámené.2. PRÁVNE PRVKY NÁVRHUV súlade s článkom 57 ods. 7 nariadenia o rozpočtových pravidlách, ktoré sa vzťahujú na 10. Európsky rozvojový fond, je určená suma, s ktorou hospodári Komisia, a suma, s ktorou hospodári Európska investičná banka (EIB).V súlade s článkom 145 nariadenia o rozpočtových pravidlách, ktoré sa vzťahujú na 10. Európsky rozvojový fond, oznámila EIB Komisii svoje aktualizované odhady záväzkov a platieb týkajúce sa nástrojov, ktoré spravuje.V článku 58 ods. 2 nariadenia o rozpočtových pravidlách, ktoré sa vzťahujú na 10. Európsky rozvojový fond, sa ustanovuje, že výzvy na úhradu príspevkov sa najskôr použijú na splatenie súm stanovených pre predchádzajúce ERF, a to jedna po druhej. Výzvy na úhradu príspevkov, ktoré sú predmetom tohto návrhu, sa teda týkajú súm z 10. ERF v prípade Komisie a z 9. ERF v prípade EIB.V článku 60 ods. 1 nariadenia o rozpočtových pravidlách, ktoré sa vzťahujú na 10. Európsky rozvojový fond, sa ustanovuje, že ak splátka splatných príspevkov nebude zaplatená v určenom termíne, príslušný členský štát bude musieť zaplatiť úroky z nezaplatenej sumy, pričom spôsob úhrady úrokov sú vymedzený v tom istom článku.2011/0289 (NLE)NávrhROZHODNUTIE RADYo finančných príspevkoch, ktoré majú členské štáty uhradiť na financovanie Európskeho rozvojového fondu v roku 2011 (tretia splátka za rok 2011)RADA EURÓPSKEJ ÚNIE,so zreteľom na Zmluvu o fungovaní Európskej únie, a najmä na jej článok 217,so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanú v Cotonou 23. júna 2000[1], naposledy zmenenú a doplnenú v Ouagadougou, Burkina Faso, 22. júna 2010[2], a najmä na jej článok 10 ods. 1,so zreteľom na Vnútornú dohodu medzi zástupcami vlád členských štátov, ktorí sa zišli na zasadnutí Rady, o financovaní pomoci Spoločenstva na základe viacročného finančného rámca na obdobie rokov 2008 – 2013 v súlade s Dohodou o partnerstve AKT – ES a o poskytnutí finančnej pomoci zámorským krajinám a územiam, na ktoré sa vzťahuje časť 4 Zmluvy o ES[3] (ďalej len „vnútorná dohoda“), a najmä na jej článok 7,so zreteľom na nariadenie Rady (ES) č. 215/2008 z 18. februára 2008 o rozpočtových pravidlách, ktoré sa vzťahujú na 10. Európsky rozvojový fond (ďalej len „nariadenie o 10. ERF“)[4], naposledy zmenené a doplnené 11. apríla 2011[5], a najmä na jeho článok 57 ods. 5,so zreteľom na návrh Komisie,keďže:(1) V súlade s postupom stanoveným v článkoch 57 ods. 5 nariadenia o 10. ERF Komisia do 10. októbra 2011 predloží návrh, v ktorom spresní a) výšku tretej splátky príspevku za rok 2011 a b) revidovanú výšku ročného príspevku za rok 2011 upravenú podľa skutočných potrieb, ak výška ročného príspevku podľa článku 7 ods. 3 vnútornej dohody neodráža tieto skutočné potreby. Rada by mala o tomto návrhu rozhodnúť najneskôr do 21 kalendárnych dní po jeho predložení Komisiou a členské štáty by mali uhradiť tretiu splátku príspevku najneskôr do 21 kalendárnych dní po dni, v ktorom im bolo rozhodnutie Rady oznámené.(2) Rada prijala 5. novembra 2010[6] na návrh Komisie rozhodnutie, v ktorom je podiel Komisie z celkovej sumy ročných príspevkov členských štátov do ERF za rok 2011 stanovený na 3 690 000 000 EUR a podiel EIB na 210 000 000 EUR. Na základe následného návrhu Komisie sa Rada 20. júna 2011[7] rozhodla znížiť podiel Komisie za rok 2011 na 3 100 000 000 EUR.(3) Ak stanovené príspevky neodrážajú skutočné potreby ERF, Komisia by podľa článku 7 ods. 3 vnútornej dohody o 10. ERF mala predložiť Rade návrh o zmene a doplnení výšky príspevkov v rámci stanoveného rozpočtového stropu. Z toho dôvodu by výška ročných príspevkov členských štátov do ERF za rok 2011, pokiaľ ide o prostriedky pridelené EIB, stanovená na 200 000 000 EUR.(4) V súlade s prvým odsekom článku 145 nariadenia o 10. ERF oznámila Európska investičná banka Komisii aktualizované odhady záväzkov a platieb v rámci nástrojov, ktoré spravuje.(5) V článku 58 ods. 2 nariadenia o 10. ERF sa stanovuje, že výzvy na úhradu príspevkov sa najprv použijú na splatenie súm stanovených pre predchádzajúce ERF. Na základe článku 58 ods. 2 nariadenia o 10. ERF by sa malo preto vyzvať aj k úhrade finančných prostriedkov v rámci 9. ERF určených pre EIB,PRIJALA TOTO ROZHODNUTIE:Článok 1Ročná suma príspevkov členských štátov do ERF za rok 2011 sa stanovuje na sumu 200 000 000 EUR, pričom prostriedky použije Európska investičná banka na financovanie investičného nástroja.Článok 2Jednotlivé príspevky do ERF, ktoré členské štáty majú uhradiť Komisii a Európskej investičnej banke v rámci tretej splátky za rok 2011, sú uvedené v tabuľke v prílohe.Článok 3Toto rozhodnutie nadobúda účinnosť dňom jeho prijatia.Článok 4Toto rozhodnutie je určené členským štátom.VZa RadupredsedaPRÍLOHAPríspevky v rámci tretej splátky za rok 2011 (v EUR)ČLENSKÉ ŠTÁTY | KĽÚČ 10. ERF | 3. splátka |% | Komisia 10. ERF |BELGICKO | 3,53 | 6 707 000 |DÁNSKO | 2,00 | 3 800 000 |NEMECKO | 20,50 | 38 950 000 |GRÉCKO | 1,47 | 2 793 000 |ŠPANIELSKO | 7,85 | 14 915 000 |FRANCÚZSKO | 19,55 | 37 145 000 |ÍRSKO | 0,91 | 1 729 000 |TALIANSKO | 12,86 | 24 434 000 |LUXEMBURSKO | 0,27 | 513 000 |HOLANDSKO | 4,85 | 9 215 000 |RAKÚSKO | 2,41 | 4 579 000 |PORTUGALSKO | 1,15 | 2 185 000 |FÍNSKO | 1,47 | 2 793 000 |ŠVÉDSKO | 2,74 | 5 206 000 |SPOJENÉ KRÁĽOVSTVO | 14,82 | 28 158 000 |Medzisúčet EÚ – 15 | 96,38 | 183 122 000 |BULHARSKO | 0,14 | 266 000 |ČESKÁ REPUBLIKA | 0,51 | 969 000 |ESTÓNSKO | 0,05 | 95 000 |CYPRUS | 0,09 | 171 000 |LOTYŠSKO | 0,07 | 133 000 |LITVA | 0,12 | 228 000 |MAĎARSKO | 0,55 | 1 045 000 |MALTA | 0,03 | 57 000 |POĽSKO | 1,30 | 2 470 000 |RUMUNSKO | 0,37 | 703 000 |SLOVINSKO | 0,18 | 342 000 |SLOVENSKO | 0,21 | 399 000 |Medzisúčet EÚ – 12 | 3,62 | 6 878 000 |SPOLU EÚ-27 | 100,00 | 190 000 000 |[1] Ú. v. ES L 317, 15.12.2000, s. 355.[2] Ú. v. EÚ L 287, 4.11.2010, s. 3.[3] Ú. v. EÚ L 247, 9.9.2006, s. 32.[4] Ú. v. EÚ L 78, 19.3.2008, s. 1.[5] Ú. v. EÚ L 102, 16.4.2011, s. 1.[6] 15831/10[7] 11689/11


               EURÓPSKA KOMISIA
            V Bruseli2. 2. 2017
            COM(2017) 51 final
            2017/0016(NLE)
            Návrh
            ROZHODNUTIE RADY
            o uzavretí dohody prijatej v Kigali s cieľom zmeniť Montrealský protokol o látkach, ktoré poškodzujú ozónovú vrstvu

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

                  Návrh sa týka rozhodnutia Rady, ktoré sa má prijať na základe článku 218 ods. 6 Zmluvy o fungovaní Európskej únie (ZFEÚ), o uzatvorení v Kigali prijatej zmeny Montrealského protokolu o látkach, ktoré poškodzujú ozónovú vrstvu, v mene Európskej únie. Európska únia schválila Viedenský dohovor o ochrane ozónovej vrstvy, Montrealský protokol a štyri predchádzajúce zmeny protokolu
                     1
                  .

                  Na 28. zasadnutí zmluvných strán Montrealského protokolu, ktoré sa konalo v Kigali (Rwanda) 10. až 15. októbra 2016, sa prijalo znenie zmeny, ktorou sa kontrolné opatrenia Montrealského protokolu dopĺňajú o postupné znižovanie spotreby a výroby fluórovaných uhľovodíkov (ďalej len „HFC“) s cieľom znížiť príspevok týchto látok k zmene klímy. Tieto skleníkové plyny síce nepoškodzujú ozónovú vrstvu, boli však zavedené hlavne nato, aby nahradili látky poškodzujúce ozónovú vrstvu, ktorých používanie sa podľa Montrealského protokolu postupne ukončuje.

                  Zmena prijatá v Kigali nadobudne platnosť 1. januára 2019, pokiaľ aspoň 20 zmluvných strán uložilo svoje ratifikačné listiny. S cieľom zdôrazniť záväzok Európskej únie, pokiaľ ide o túto zmenu, a povzbudiť rozvojové krajiny k prijatiu včasných opatrení, ako aj vzhľadom na úsilie ostatných veľkých zmluvných strán o čo možno najskoršiu ratifikáciu, by sa však malo uvažovať o jej skorom schválení.

               •Súlad s existujúcimi ustanoveniami v tejto oblasti politiky

               Prijatím nariadenia (EÚ) č. 517/2014 o fluórovaných skleníkových plynoch v roku 2014 Európska únia na domácej úrovni predišla postupnému vyraďovaniu HFC nedávno dohodnutému v rámci Montrealského protokolu. Vykonávanie postupného vyraďovania v EÚ začalo v roku 2015 zmrazením existujúcich množstiev a prvým znížením v roku 2016. Existujúcimi mechanizmami presadzovania sa zabezpečuje súlad Európskej únie so záväzkami v rámci Montrealského protokolu do roku 2030, keď sa uplatní posledné zníženie v rámci súčasného nariadenia. Harmonogram znižovania na obdobie po roku 2030 sa určí na základe preskúmania, ktoré sa začne v roku 2022, podľa článku 21 ods. 2 nariadenia (EÚ) č. 571/2014.

               •Súlad s ostatnými politikami Únie

                  Rámec politík EÚ v oblasti klímy a energetiky na obdobie do roku 2030 stanovuje ambiciózny cieľ znížiť do roku 2030 domáce emisie skleníkových plynov v celom hospodárstve najmenej o 40 %, ako aj cieľ zvýšiť využívanie energie z obnoviteľných zdrojov a zlepšiť energetickú efektívnosť. Vykonávanie rámca politík v oblasti klímy a energetiky na obdobie do roku 2030 je v nadväznosti na Parížsku dohodu prioritou. Keďže sa vychádza z toho, že akákoľvek technológia použitá na nahradenie HFC pri dosahovaní cieľov zmeny prijatej v Kigali je prinajmenšom rovnako energeticky účinná ako nahradená technológia, plánované postupné vyraďovanie HFC je v súlade s energetickou politikou. Očakáva sa okrem toho, že nové konštrukčné riešenie chladiacich a klimatizačných systémov vyvolané nevyhnutným nahradením chladív povedie k významnému zlepšeniu energetickej účinnosti, čím pozitívne prispeje k dosahovaniu cieľov.

               2.PRÁVNY ZÁKLAD, SUBSIDIARITA A PROPORCIONALITA

                  Návrh sa predkladá podľa článku 192 ods. 1 spolu s článkom 218 ods. 6 ZFEÚ. V článku 218 ZFEÚ sa stanovuje postup vedenia rokovaní a uzatvárania dohôd medzi Európskou úniou a tretími krajinami alebo medzinárodnými organizáciami. Konkrétne sa v jeho odseku 6 stanovuje, že Rada na návrh Komisie ako vyjednávača prijme rozhodnutie, ktorým sa povoľuje uzavretie dohody v mene Európskej únie.

                  V súlade s článkom 191 a článkom 192 ods. 1 ZFEÚ musí Európska únia prispievať k dosahovaniu aj týchto cieľov: udržiavanie, ochrana a zlepšovanie kvality životného prostredia, podpora opatrení na medzinárodnej úrovni na riešenie regionálnych alebo celosvetových problémov životného prostredia, a najmä boja proti zmene klímy.

                  Plánované postupné vyraďovanie HFC sa vykonáva prostredníctvom nariadenia (EÚ) č. 517/2014, ktoré sa bude musieť revidovať v neskoršej fáze, aby sa zabezpečil súlad so zmenou prijatou v Kigali po roku 2030. To možno dosiahnuť len prostredníctvom právnych predpisov Únie. Do roku 2030 – posledného roku, pre ktorý sa v nariadení stanovuje zníženie – je harmonogram postupného vyraďovania prísnejší ako budúce kontrolné opatrenia v rámci Montrealského protokolu. Vykonalo sa úplné posúdenie vplyvu. V tejto fáze sa nenavrhujú žiadne zmeny nariadenia, ktoré by mohli mať vplyv na podniky.

               2017/0016 (NLE)

               Návrh

               ROZHODNUTIE RADY

               o uzavretí dohody prijatej v Kigali s cieľom zmeniť Montrealský protokol o látkach, ktoré poškodzujú ozónovú vrstvu

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 192 ods. 1 v spojení s jej článkom 218 ods. 6 písm. a),

               so zreteľom na návrh Európskej komisie,

               so zreteľom na súhlas Európskeho parlamentu,

               keďže:

               (1)Na 28. zasadnutí zmluvných strán Montrealského protokolu o látkach, ktoré poškodzujú ozónovú vrstvu
                  2
                (ďalej len „Montrealský protokol“), ktoré sa konalo v Kigali (Rwanda) 10. až 15. októbra 2016, sa prijalo znenie zmeny uvedeného protokolu (ďalej len „zmena prijatá v Kigali“), ktorou sa kontrolné opatrenia Montrealského protokolu dopĺňajú o postupné znižovanie spotreby a výroby fluórovaných uhľovodíkov.

               (2)Postupné znižovanie spotreby a výroby fluórovaných uhľovodíkov je nevyhnutné na zníženie príspevku týchto látok k zmene klímy a na zabránenie ich neobmedzenému zavádzaniu najmä v rozvojových krajinách.

               (3)Zmena prijatá v Kigali je potrebným príspevkom k vykonávaniu Parížskej dohody, pokiaľ ide o jej cieľ udržať zvýšenie globálnej teploty výrazne pod 2 °C v porovnaní s predindustriálnou úrovňou a pokračovať v úsilí obmedziť zvýšenie teploty dokonca na 1,5 °C v porovnaní s predindustriálnou úrovňou.

               (4)Zmena prijatá v Kigali by sa mala v mene Únie schváliť,

               PRIJALA TOTO ROZHODNUTIE:

               Článok 1

               Zmena Montrealského protokolu o látkach, ktoré poškodzujú ozónovú vrstvu, prijatá v Kigali 15. októbra 2016 sa týmto v mene Únie schvaľuje.

               Znenie zmeny je pripojené k tomuto rozhodnutiu.

               Článok 2

               Predseda Rady určí osobu alebo osoby splnomocnené uložiť v mene Únie schvaľovaciu listinu u generálneho tajomníka Organizácie Spojených národov na základe článku 13 ods. 1 a článku 20 Viedenského dohovoru o ochrane ozónovej vrstvy
                  3
                s cieľom vyjadriť súhlas Únie s tým, že bude uvedenou dohodou viazaná.

               Článok 3

               Toto rozhodnutie nadobúda účinnosť dňom nasledujúcim po jeho prijatí.

               V Bruseli

                     Za Radu

                     predseda

                     (1)
                  Rozhodnutie Rady 91/690/EHS z 12. decembra 1991, ktoré sa týka prijatia zmien a doplnkov k Montrealskému protokolu o látkach, ktoré poškodzujú ozónovú vrstvu prijatom v júni 1990 v Londýne stranami protokolu (Ú. v. ES L 377, 31.12.1991, s. 28);rozhodnutie Rady 94/68/ES z 2. decembra 1993 týkajúce sa záverov k zmene a doplneniu k Montrealskému protokolu o látkach, ktoré poškodzujú ozónovú vrstvu (Ú. v. ES L 33, 7.2.1994, s. 1);rozhodnutie Rady 2000/646/ES zo 17. októbra 2000, ktoré sa týka prijatia zmeny a doplnenia Montrealského protokolu o látkach, ktoré porušujú ozónovú vrstvu (Ú. v. ES L 272, 25.10.2000, s. 26);rozhodnutie Rady 2002/215/ES zo 4. marca 2002, ktoré sa týka uzatvorenia štvrtého súboru zmien a doplnkov Montrealského protokolu o látkach, ktoré narušujú ozónovú vrstvu (Ú. v. ES L 72, 14.3.2002, s. 18).

                     (2)
                  Ú. v. ES L 297, 31.10.1988, s. 21.

                     (3)
                  Ú. v. ES L 297, 31.10.1988, s. 8.

    ---documentbreak---

               EURÓPSKA KOMISIA
            V Bruseli2. 2. 2017
            COM(2017) 51 final
            PRÍLOHA
            k
            rozhodnutiu Rady
            o uzavretí dohody prijatej v Kigali s cieľom zmeniť Montrealský protokol o látkach, ktoré poškodzujú ozónovú vrstvu

               Rozhodnutie XXVIII/1: ďalšia zmena Montrealského protokolu

               K1610214K1610214141116141116Prijať v súlade s postupom podľa článku 9 ods. 4 Viedenského dohovoru o ochrane ozónovej vrstvy zmenu Montrealského protokolu uvedenú v prílohe I k správe dvadsiateho ôsmeho zasadnutia zmluvných strán;

               Zmena Montrealského protokolu o látkach, ktoré poškodzujú ozónovú vrstvu

               Článok I: Zmena

               Článok 1 ods. 4

               V článku 1 ods. 4 protokolu sa slová

               „prílohe C alebo prílohe E“ nahrádzajú slovami

               „prílohe C, prílohe E alebo prílohe F“.

               Článok 2 ods. 5

               V článku 2 ods. 5 protokolu sa slová

               „a článku 2H“ nahrádzajú slovami

               „článkoch 2H a 2J“.

               Článok 2 ods. 8 písm. a), článok 2 ods. 9 písm. a) a článok 2 ods. 11

               V článku 2 ods. 8 písm. a) a článku 2 ods. 11 protokolu sa slová

               „články 2A až 2I“ nahrádzajú slovami

               „články 2A až 2J“.

               Na koniec článku 2 ods. 8 písm. a) protokolu sa dopĺňa táto veta:

               „Každú takúto dohodu možno rozšíriť o záväzky so zreteľom na spotrebu a výrobu podľa článku 2J, ak celková spoločná vypočítaná úroveň spotreby alebo výroby dotknutých zmluvných strán nepresiahne úrovne požadované článkom 2J.“

               V článku 2 ods. 9 písm. a) bode i) protokolu sa po slove

               „vykonané,“

               vypúšťa slovo

               „a“.

               V článku 2 ods. 9 písm. a) sa bod ii) protokolu prečísluje na bod iii).

               V článku 2 ods. 9 písm. a) protokolu sa za bodom i) dopĺňa tento bod ii):

               „sa majú vykonať úpravy potenciálov globálneho otepľovania uvedených v skupine I prílohy A, v prílohe C a prílohe F, a ak áno, aké by mali byť, a“.

               Článok 2J

               Za článok 2I protokolu sa vkladá tento článok:

               „Článok 2J: Fluórované uhľovodíky

               1.Každá zmluvná strana zabezpečí, aby počas dvanásťmesačného obdobia, ktoré začína 1. januára 2019, a v každom nasledujúcom dvanásťmesačnom období jej vypočítaná úroveň spotreby kontrolovaných látok v prílohe F, vyjadrená v ekvivalente CO2, nepresiahla pre príslušný rozsah rokov uvedených ďalej v písmenách a) až e) percentuálny podiel ročného priemeru jej vypočítaných úrovní spotreby kontrolovaných látok v prílohe F na roky 2011, 2012 a 2013 vrátane 15 percent jej vypočítanej úrovne spotreby kontrolovaných látok v skupine I prílohy C podľa článku 2F ods. 1, vyjadrenej v ekvivalente CO2:

               a)2019 až 2023: 90 percent;

               b)2024 až 2028: 60 percent;

               c)2029 až 2033: 30 percent;

               d)2034 až 2035: 20 percent;

               e)2036 a nasledujúce roky: 15 percent.

               2.Bez ohľadu na odsek 1 tohto článku môžu zmluvné strany rozhodnúť, aby strana zabezpečila, že počas dvanásťmesačného obdobia, ktoré začína 1. januára 2020, a v každom nasledujúcom dvanásťmesačnom období jej vypočítaná úroveň spotreby kontrolovaných látok v prílohe F, vyjadrená v ekvivalente CO2, nepresiahne pre príslušný rozsah rokov uvedených ďalej v písmenách a) až e) percentuálny podiel ročného priemeru jej vypočítaných úrovní spotreby kontrolovaných látok v prílohe F na roky 2011, 2012 a 2013 vrátane 25 percent jej vypočítanej úrovne spotreby kontrolovaných látok v skupine I prílohy C podľa článku 2F ods. 1, vyjadrenej v ekvivalente CO2:

               a)2020 až 2024: 95 percent;

               b)2025 až 2028: 65 percent;

               c)2029 až 2033: 30 percent;

               d)2034 až 2035: 20 percent;

               e)2036 a nasledujúce roky: 15 percent.

               3.Každá zmluvná strana, ktorá vyrába kontrolované látky v prílohe F, zabezpečí, aby počas dvanásťmesačného obdobia, ktoré začína 1. januára 2019, a v každom nasledujúcom dvanásťmesačnom období jej vypočítaná úroveň výroby kontrolovaných látok v prílohe F, vyjadrená v ekvivalente CO2, nepresiahla pre príslušný rozsah rokov uvedených ďalej v písmenách a) až e) percentuálny podiel ročného priemeru jej vypočítaných úrovní výroby kontrolovaných látok v prílohe F na roky 2011, 2012 a 2013 vrátane 15 percent jej vypočítanej úrovne výroby kontrolovaných látok v skupine I prílohy C podľa článku 2F ods. 2, vyjadrenej v ekvivalente CO2:

               a)2019 až 2023: 90 percent;

               b)2024 až 2028: 60 percent;

               c)2029 až 2033: 30 percent;

               d)2034 až 2035: 20 percent;

               e)2036 a nasledujúce roky: 15 percent.

               4.Bez ohľadu na odsek 3 tohto článku môžu zmluvné strany rozhodnúť, aby strana, ktorá vyrába kontrolované látky v prílohe F, zabezpečila, že počas dvanásťmesačného obdobia, ktoré začína 1. januára 2020, a v každom nasledujúcom dvanásťmesačnom období jej vypočítaná úroveň výroby kontrolovaných látok v prílohe F, vyjadrená v ekvivalente CO2, nepresiahne pre príslušný rozsah rokov uvedených ďalej v písmenách a) až e) percentuálny podiel ročného priemeru jej vypočítaných úrovní výroby kontrolovaných látok v prílohe F na roky 2011, 2012 a 2013 vrátane 25 percent jej vypočítanej úrovne výroby kontrolovaných látok v skupine I prílohy C podľa článku 2F ods. 2, vyjadrenej v ekvivalente CO2:

               a)2020 až 2024: 95 percent;

               b)2025 až 2028: 65 percent;

               c)2029 až 2033: 30 percent;

               d)2034 až 2035: 20 percent;

               e)2036 a nasledujúce roky: 15 percent.

               5.Odseky 1 až 4 tohto článku sa uplatnia s výnimkou prípadu, keď sa zmluvné strany rozhodnú povoliť úroveň výroby alebo spotreby, ktorá je nevyhnutná na uspokojenie použití odsúhlasených stranami za výnimky.

               6.Každá zmluvná strana, ktorá vyrába látky v skupine I prílohy C alebo v prílohe F, zabezpečí, aby počas dvanásťmesačného obdobia, ktoré začína 1. januára 2020, a v každom nasledujúcom dvanásťmesačnom období zničila svoje emisie látok v skupine II prílohy F, ktoré boli uvoľnené v každej prevádzke, ktorá vyrába látky v skupine I prílohy C alebo prílohy F, a to čo možno v najvyššej miere počas rovnakého dvanásťmesačného obdobia použitím technológií schválených stranami.

               7.Každá zmluvná strana zabezpečí, aby sa akékoľvek zničenie látok v skupine II prílohy F uvoľnených v prevádzkach, ktoré vyrábajú látky v skupine I prílohy C alebo v prílohe F, vykonalo výlučne použitím technológií schválených stranami.

               Článok 3

               Úvodná veta článku 3 protokolu sa nahrádza takto:

               „1. Na účely článkov 2, 2A až 2J a 5 určí každá zmluvná strana pre každú skupinu látok uvedených v prílohe A, prílohe B, prílohe C, prílohe E alebo prílohe F svoje vypočítané úrovne:“

               V článku 3 písm. a) bode i) protokolu sa slovo „a“ nahrádza slovami

               „,ak v odseku 2 nie je stanovené inak,“

               Na koniec článku 3 protokolu sa dopĺňa tento text:

               „, a

               d) emisie látok v skupine II prílohy F uvoľnené v každej prevádzke, ktorá vyrába látky v skupine I prílohy C alebo v prílohe F, okrem iného pridaním množstiev vypustených z netesných zariadení, priemyselných otvorov na vyrovnanie tlaku a zariadení na zničenie látok s výnimkou množstiev zachytených na použitie, zničenie alebo skladovanie.

               2. Pri výpočte úrovní, vyjadrených v ekvivalente CO2 výroby, spotreby, dovozu, vývozu a emisií látok v prílohe F a skupine I prílohy C na účely článku 2J, článku 2 ods. 5a a článku 3 ods. 1 písm. d) použije každá strana potenciály globálneho otepľovania tých látok, ktoré sú uvedené v skupine I prílohy A, v prílohe C a prílohe F.“

               Článok 4 ods. 1f

               V článku 4 protokolu sa za odsek 1e vkladá tento odsek:

               „1f. Po nadobudnutí platnosti tohto odseku zakáže každá zmluvná strana dovoz kontrolovaných látok v prílohe F zo všetkých štátov, ktoré nie sú zmluvnými stranami tohto protokolu.“

               Článok 4 ods. 2f

               V článku 4 protokolu sa za odsek 2e vkladá tento odsek:

               „2f. Po nadobudnutí platnosti tohto odseku zakáže každá zmluvná strana vývoz kontrolovaných látok v prílohe F do všetkých štátov, ktoré nie sú zmluvnými stranami tohto protokolu.“

               Článok 4 ods. 5, 6 a 7

               V článku 4 ods. 5, 6 a 7 protokolu sa slová

               „prílohy A, B, C a E“ nahrádzajú slovami

               „prílohy A, B, C, E a F“.

               Článok 4 ods. 8

               V článku 4 ods. 8 protokolu sa slová

               „články 2A až 2I“ nahrádzajú slovami

               „články 2A až 2J“.

               Článok 4B

               V článku 4B protokolu sa za odsek 2 vkladá tento odsek:

               „2a. Každá zmluvná strana do 1. januára 2019 alebo do troch mesiacov odo dňa, keď tento odsek pre ňu nadobudne platnosť, podľa toho, čo nastane neskôr, zriadi a uplatňuje systém udeľovania licencií na dovoz a vývoz nových, použitých, recyklovaných a regenerovaných kontrolných látok v prílohe F. Každá zmluvná strana konajúca podľa článku 5 ods. 1, ktorá sa rozhodne, že nie je schopná zriadiť a uplatňovať takýto systém do 1. januára 2019, môže odložiť prijatie týchto opatrení až do 1. januára 2021.“

               Článok 5

               V článku 5 ods. 4 protokolu sa slovo:

               „2I“

               nahrádza slovom

               „2J“.

               V článku 5 ods. 5 a 6 protokolu sa slová

               „článku 2I“

               nahrádzajú slovami

               „článkoch 2I a 2J“.

               V článku 5 ods. 5 protokolu sa slová „a všetky regulačné opatrenia“ nahrádzajú slovami

               „a všetkými regulačnými opatreniami“.

               V článku 5 protokolu sa za odsek 8b vkladá tento odsek:

               „8c

               a)Každá zmluvná strana konajúca podľa odseku 1 tohto článku s výhradou akýchkoľvek úprav kontrolných opatrení v článku 2J v súlade s článkom 9 ods. 2 je oprávnená odložiť svoje plnenie kontrolných opatrení stanovených v článku 2J ods. 1 písm. a) až e) a článku 2J ods. 3 písm. a) až e) a upraviť tieto opatrenia takto:

               i) 2024 až 2028: 100 percent;

               ii) 2029 až 2034: 90 percent;

               iii) 2035 až 2039: 70 percent;

               iv) 2040 až 2044: 50 percent;

               v) 2045 a nasledujúce roky: 20 percent.

               b)Bez ohľadu na písmeno a) môžu zmluvné strany rozhodnúť, aby zmluvná strana konajúca podľa odseku 1 tohto článku s výhradou akýchkoľvek úprav kontrolných opatrení v článku 2J v súlade s článkom 2 ods. 9 bola oprávnená odložiť svoje plnenie kontrolných opatrení stanovených v článku 2J ods. 1 písm. a) až e) a v článku 2J ods. 3 písm. a) až e) a upraviť tieto opatrenia takto:

               i) 2028 až 2031: 100 percent;

               ii) 2032 až 2036: 90 percent;

               iii) 2037 až 2041: 80 percent;

               iv) 2042 až 2046: 70 percent;

               v) 2047 a nasledujúce roky: 15 percent.

               c)Každá zmluvná strana konajúca podľa odseku 1 tohto článku je na účely výpočtu svojej základnej spotreby podľa článku 2J oprávnená použiť priemer svojich vypočítaných úrovní spotreby kontrolných látok v prílohe F na roky 2020, 2021 a 2022 vrátane 65 percent svojej základnej spotreby kontrolovaných látok v skupine I prílohy C, ako sa uvádza v odseku 8b tohto článku.

               d)Bez ohľadu na písmeno c) môžu zmluvné strany rozhodnúť, aby strana konajúca podľa odseku 1 tohto článku bola na účely výpočtu svojej základnej spotreby podľa článku 2J oprávnená použiť priemer svojich vypočítaných úrovní spotreby kontrolných látok v prílohe F na roky 2024, 2025 a 2026 vrátane 65 percent svojej základnej spotreby kontrolovaných látok v skupine I prílohy C, ako sa uvádza v odseku 8b tohto článku.

               e)Každá zmluvná strana konajúca podľa odseku 1 tohto článku, ktorá vyrába kontrolné látky v prílohe F, je na účely výpočtu svojej základnej výroby podľa článku 2J oprávnená použiť priemer svojich vypočítaných úrovní výroby kontrolných látok v prílohe F na roky 2020, 2021 a 2022 vrátane 65 percent svojej základnej výroby kontrolovaných látok v skupine I prílohy C, ako sa uvádza v odseku 8b tohto článku.

               f)Bez ohľadu na písmeno e) môžu zmluvné strany rozhodnúť, aby strana konajúca podľa odseku 1 tohto článku, ktorá vyrába kontrolné látky v prílohe F, bola na účely výpočtu svojej základnej výroby podľa článku 2J oprávnená použiť priemer svojich vypočítaných úrovní výroby kontrolných látok v prílohe F na roky 2024, 2025 a 2026 vrátane 65 percent svojej základnej výroby kontrolovaných látok v skupine I prílohy C, ako sa uvádza v odseku 8b tohto článku.

               g)Písmená a) až f) tohto odseku sa uplatnia na vypočítané úrovne výroby a spotreby okrem prípadu, keď sa uplatní výnimka týkajúca sa vysokej teploty prostredia založená na kritériách dohodnutých zmluvnými stranami.“

               Článok 6

               V článku 6 protokolu sa slová:

               „články 2A až 2I“ nahrádzajú slovami

               „články 2A až 2J“.

               Článok 7 ods. 2, 3 a 3b

               V článku 7 ods. 2 protokolu sa za riadok „– v prílohe E za rok 1991“ vkladá tento riadok:

               „– v prílohe F za roky 2011 až 2013 s tou výnimkou, že zmluvné strany konajúce podľa článku 5 ods. 1 poskytnú tieto údaje za roky 2020 až 2022, avšak zmluvné strany konajúce podľa článku 5 ods. 1, na ktoré sa vzťahuje článok 5 ods. 8c písm. d) a f), poskytnú takéto údaje za roky 2024 až 2026,“

               V článku 7 ods. 2 a 3 protokolu sa slová

               „C a E“

               nahrádzajú slovami

               „C, E a F“.

               V článku 7 protokolu sa za odsek 3a dopĺňa tento odsek:

               „3b. Každá zmluvná strana poskytne sekretariátu štatistické údaje o svojich ročných emisiách kontrolovaných látok v skupine II prílohy F za zariadenie v súlade s článkom 3 ods. 1 písm. d) protokolu.“

               Článok 7 ods. 4

               V článku 7 ods. 4 protokolu sa za slová

               „štatistické údaje o“ a „poskytne údaje o“ dopĺňa toto slovo:

               „výrobe,“.

               Článok 10 ods. 1

               V článku 10 ods. 1 protokolu sa slová

               „A článok 2I“

               nahrádzajú slovami

               „, článku 2I a článku 2J“.

               Na koniec článku 10 ods. 1 protokolu sa vkladá táto veta:

               „Ak sa zmluvná strana konajúca podľa článku 5 ods. 1 rozhodne využiť financovanie z akéhokoľvek iného finančného mechanizmu, ktoré by mohlo pokryť časť jej dohodnutých prírastkových nákladov, táto časť nesmie byť krytá finančným mechanizmom podľa článku 10 tohto protokolu.“

               Článok 17

               „V článku 17 protokolu sa slová

               „články 2A až 2I“ nahrádzajú slovami

               „články 2A až 2J“.

               Príloha A

               Tabuľka pre skupinu I prílohy A k protokolu sa nahrádza touto tabuľkou:

                        Skupina

                        Látka

                        Potenciál poškodzovania

                        ozónu*

                        100-ročný potenciál globálneho otepľovania

                        Skupina I

                        CFCl3

                        (CFC-11)

                        1,0

                        4 750

                        CF2Cl2

                        (CFC-12)

                        1,0

                        10 900

                        C2F3Cl3

                        (CFC-113)

                        0,8

                        6 130

                        C2F4Cl2

                        (CFC-114)

                        1,0

                        10 000

                        C2F5Cl

                        (CFC-115)

                        0,6

                        7 370

               Príloha C a príloha F

                        C3HFCl6

                        (HCFC-221)

                        5

                        0,015 – 0,07

                        C3HF2Cl5

                        (HCFC-222)

                        9

                        0,01 – 0,09

                        C3HF3Cl4

                        (HCFC-223)

                        12

                        0,01 – 0,08

                        C3HF4Cl3

                        (HCFC-224)

                        12

                        0,01 – 0,09

                        C3HF5Cl2

                        (HCFC-225)

                        9

                        0,02 – 0,07

                        CF3CF2CHCl2

                        (HCFC-225ca)**

                        –

                        0,025

                        122

                        CF2ClCF2CHClF

                        (HCFC-225cb)**

                        –

                        0,033

                        595

                        C3HF6Cl

                        (HCFC-226)

                        5

                        0,02 – 0,10

                        C3H2FCl5

                        (HCFC-231)

                        9

                        0,05 – 0,09

                        C3H2F2Cl4

                        (HCFC-232)

                        16

                        0,008 – 0,10

                        C3H2F3Cl3

                        (HCFC-233)

                        18

                        0,007 – 0,23

                        C3H2F4Cl2

                        (HCFC-234)

                        16

                        0,01 – 0,28

                        C3H2F5Cl

                        (HCFC-235)

                        9

                        0,03 – 0,52

                        C3H3FCl4

                        (HCFC-241)

                        12

                        0,004 – 0,09

                        C3H3F2Cl3

                        (HCFC-242)

                        18

                        0,005 – 0,13

                        C3H3F3Cl2

                        (HCFC-243)

                        18

                        0,007 – 0,12

                        C3H3F4Cl

                        (HCFC-244)

                        12

                        0,009 – 0,14

                        C3H4FCl3

                        (HCFC-251)

                        12

                        0,001 – 0,01

                        C3H4F2Cl2

                        (HCFC-252)

                        16

                        0,005 – 0,04

                        C3H4F3Cl

                        (HCFC-253)

                        12

                        0,003 – 0,03

                        C3H5FCl2

                        (HCFC-261)

                        9

                        0,002 – 0,02

                        C3H5F2Cl

                        (HCFC-262)

                        9

                        0,002 – 0,02

                        C3H6FCl

                        (HCFC-271)

                        5

                        0,001 – 0,03

               Tabuľka pre skupinu I prílohy C k protokolu sa nahrádza touto tabuľkou:

                        Skupina

                        Látka

                        Počet

                        izomérov

                        Potenciál

                        poškodzovania

                        ozónu*

                        100-ročný

                        potenciál

                        globálneho

                        otepľovania***

                        Skupina I

                        CHFCl2

                        (HCFC-21)**

                        1

                        0,04

                        151

                        CHF2Cl

                        (HCFC-22)**

                        1

                        0,055

                        1 810

                        CHFCl

                        (HCFC-31)

                        1

                        0,02

                        C2HFCl4

                        (HCFC-121)

                        2

                        0,01 – 0,04

                        C2HF2Cl3

                        (HCFC-122)

                        3

                        0,02 – 0,08

                        C2HF3Cl2

                        (HCFC-123)

                        3

                        0,02 – 0,06

                        77

                        CHCl2CF3

                        (HCFC-123)**

                        –

                        0,02

                        C2HF4Cl

                        (HCFC-124)

                        2

                        0,02 – 0,04

                        609

                        CHFClCF3

                        (HCFC-124)**

                        –

                        0,022

                        C2H2FCl3

                        (HCFC-131)

                        3

                        0,007 – 0,05

                        C2H2F2Cl2

                        (HCFC-132)

                        4

                        0,008 – 0,05

                        C2H2F3Cl

                        (HCFC-133)

                        3

                        0,02 – 0,06

                        C2H3FCl2

                        (HCFC-141)

                        3

                        0,005 – 0,07

                        CH3CFCl2

                        (HCFC-141b)**

                        –

                        0,11

                        725

                        C2H3F2Cl

                        (HCFC-142)

                        3

                        0,008 – 0,07

                        CH3CF2Cl

                        (HCFC-142b)**

                        –

                        0,065

                        2 310

                        C2H4FCl

                        (HCFC-151)

                        2

                        0,003 – 0,005

               Ak sa uvádza rozmedzie potenciálu poškodzovania ozónu (ODP), na účely tohto protokolu sa použije najvyššia hodnota v tomto rozmedzí. ODP uvedené ako jediná hodnota boli stanovené z výpočtov na základe laboratórnych meraní. Tie, ktoré sú uvedené ako rozmedzie, sú založené na odhadoch a sú menej presné. Rozmedzie sa týka izomérovej skupiny. Horná hodnota predstavuje odhad ODP izoméru s najvyššou hodnotou ODP a dolná hodnota predstavuje odhad ODP izoméru s najnižšou hodnotou ODP.

               ** Označuje obchodne najvýznamnejšie látky s uvedenými hodnotami ODP, ktoré sa majú použiť na účely tohto protokolu.

               *** V prípade látok, pre ktoré sa neuvádza GWP (potenciál globálneho otepľovania), sa použije štandardná hodnota 0, pokiaľ hodnota GWP nie je vyznačená prostredníctvom postupu stanoveného v článku 2 ods. 9 písm. a) bode ii).

               Za prílohu E k protokolu sa vkladá táto príloha: „Príloha F: Kontrolované látky

                        Skupina

                        Látka

                        100-ročný potenciál globálneho otepľovania

                        Skupina I

                        CHF2CHF2

                        HFC-134

                        1 100

                        CH2FCF3

                        HFC-134a

                        1 430

                        CH2FCHF2

                        HFC-143

                        353

                        CHF2CH2CF3

                        HFC-245fa

                        1 030

                        CF3CH2CF2CH3

                        HFC-365mfc

                        794

                        CF3CHFCF3

                        HFC-227ea

                        3 220

                        CH2FCF2CF3

                        HFC-236cb

                        1 340

                        CHF2CHFCF3

                        HFC-236ea

                        1 370

                        CF3CH2CF3

                        HFC-236fa

                        9 810

                        CH2FCF2CHF2

                        HFC-245ca

                        693

                        CF3CHFCHFCF2CF3

                        HFC-43-10mee

                        1 640

                        CH2F2

                        HFC-32

                        675

                        CHF2CF3

                        HFC-125

                        3 500

                        CH3CF3

                        HFC-143a

                        4 470

                        CH3F

                        HFC-41

                        92

                        CH2FCH2F

                        HFC-152

                        53

                        CH3CHF2

                        HFC-152a

                        124

                        Skupina II

                        CHF3

                        HFC-23

                        14 800

               Článok II Vzťah k zmene z roku 1999

               Žiadny štát ani organizácia regionálnej hospodárskej integrácie nemôže uložiť listinu o ratifikácii, prijatí, schválení alebo pristúpení k tejto zmene, pokiaľ predtým alebo súčasne neuloží takúto listinu k zmene prijatej na jedenástom zasadnutí zmluvných strán v Pekingu 3. decembra 1999.

               Článok III: Vzťah k Rámcovému dohovoru OSN o zmene klímy a ku Kjótskemu protokolu k uvedenému dohovoru

               Táto zmena nemá mať za následok vyňatie fluórovaných uhľovodíkov z rozsahu záväzkov obsiahnutých v článkoch 4 a 12 Rámcového dohovoru Organizácie Spojených národov o zmene klímy ani v článkoch 2, 5, 7 a 10 Kjótskeho protokolu k uvedenému dohovoru.

               Článok IV: Nadobudnutie platnosti

               1.S výnimkou uvedenou v odseku 2 táto zmena nadobúda platnosť 1. januára 2019, ak bolo aspoň dvadsať listín o ratifikácii, prijatí alebo schválení zmeny uložených štátmi alebo organizáciami regionálnej hospodárskej integrácie, ktoré sú zmluvnými stranami Montrealského protokolu o látkach, ktoré poškodzujú ozónovú vrstvu. Ak táto podmienka nie je splnená do uvedeného dňa, zmena nadobúda platnosť deväťdesiatym dňom po splnení tejto podmienky.

               2.Úpravy článku 4 protokolu „Regulácia obchodu so štátmi, ktoré nie sú zmluvnými stranami“ uvedené v článku I tejto zmeny nadobúdajú platnosť 1. januára 2033, ak bolo aspoň sedemdesiat listín o ratifikácii, prijatí alebo schválení zmeny uložených štátmi alebo organizáciami regionálnej hospodárskej integrácie, ktoré sú zmluvnými stranami Montrealského protokolu o látkach, ktoré poškodzujú ozónovú vrstvu. Ak táto podmienka nie je splnená do uvedeného dňa, zmena nadobúda platnosť deväťdesiatym dňom po splnení tejto podmienky.

               3.Na účely odsekov 1 a 2 sa nebude žiadna z týchto listín uložených organizáciou regionálnej hospodárskej integrácie pokladať za pridanú k listinám uloženým členskými štátmi tejto organizácie.

               4.Po nadobudnutí platnosti tejto zmeny podľa odsekov 1 a 2 táto zmena nadobúda platnosť pre každú ďalšiu zmluvnú stranu protokolu deväťdesiatym dňom po uložení jej listiny o ratifikácii, prijatí alebo schválení.

               Článok V: Predbežné vykonávanie

               Každá zmluvná strana môže kedykoľvek predtým, ako táto zmena nadobudne platnosť, vyhlásiť, že bude predbežne vykonávať akékoľvek z kontrolných opatrení uvedených v článku 2J a príslušné oznamovacie povinnosti v článku 7 do tohto nadobudnutia platnosti.


				|

		52013PC0633

			Návrh VYKONÁVACIE ROZHODNUTIE RADY ktorým sa mení rozhodnutie 2007/884/ES, ktorým sa Spojenému kráľovstvu povoľuje, aby naďalej uplatňovalo opatrenie odchyľujúce sa od článku 26 ods. 1 písm. a), článkov 168 a 169 smernice 2006/112/ES o spoločnom systéme dane z pridanej hodnoty /* COM/2013/0633 final - 2013/0312 (NLE) */

			   	DÔVODOVÁ SPRÁVA
1.           KONTEXT NÁVRHU
Dôvody a ciele návrhu
Podľa článku 395 ods. 1 smernice
2006/112/ES z 28. novembra 2006 o spoločnom systéme dane z pridanej
hodnoty (ďalej len „smernica o DPH“) môže Rada, konajúc jednomyseľne
na návrh Komisie, povoliť ktorémukoľvek členskému štátu
uplatňovať osobitné opatrenia odchyľujúce sa od ustanovení
uvedenej smernice s cieľom zjednodušiť postup pri výbere DPH,
alebo zabrániť určitým druhom daňových únikov alebo vyhýbaniu sa
daňovej povinnosti.
Listom, ktorý generálny sekretariát Komisie
zaevidoval 2. apríla 2013, Spojené kráľovstvo požiadalo o povolenie
naďalej uplatňovať odchyľujúce sa opatrenie, týkajúce sa
práva na odpočet DPH za prenájom alebo leasing motorových vozidiel
používaných aj na súkromné účely, naposledy povolené rozhodnutím Rady
2011/37/EÚ[1].
Komisia informovala ostatné členské štáty o žiadosti Spojeného
kráľovstva listom z 19. júna 2013 v súlade s článkom 395 ods. 2
smernice 2006/112/ES. Listom z 20. júna 2013 Komisia oznámila Spojenému
kráľovstvu, že má všetky informácie potrebné na posúdenie žiadosti.
Všeobecný kontext
Uvedeným rozhodnutím sa Spojenému
kráľovstvu povolilo obmedziť na 50 % právo na odpočet DPH na
vstupe z nákladov za prenájom alebo leasing vozidiel, ktoré zdaniteľné
osoby používajú zároveň na účely podnikania aj na súkromné
účely. Používanie vozidiel takto obstaraných na leasing alebo prenajatých
zdaniteľnými osobami na súkromné účely sa zároveň nemá
považovať za poskytovanie služieb za protihodnotu.
Na základe uvedenej odchýlky nemusí
prenajímateľ ani nájomca vozidla na leasing viesť podrobné záznamy o
najazdených kilometroch pre všetky jednotlivé vozidlá ani zúčtovať
DPH za súkromné použitie. Keďže možnosťou podľa článku 168a
ods. 2 smernice o DPH sa nestanovuje čiastočný odpočet pri paušálnej
sadzbe a mohla by sa uplatniť len na DPH na vstupe v prípade vozidiel,
ktoré patria do podnikového majetku zdaniteľnej osoby, odchýlka je preto
primeraným opatrením na dosiahnutie požadovaného zjednodušenia.
Odchýlku teda treba v podstate považovať
za zjednodušujúce opatrenie a jej platnosť uplynie 31. decembra 2013.
Obvykle sa odchýlky udeľujú na obmedzené
obdobie tak, aby sa dalo posúdiť, či je osobitné opatrenie primerané
a účinné. Správa, ktorú predložilo Spojené kráľovstvo,
nasvedčuje tomu, že 50 % pomer medzi používaním na účely
podnikania a na súkromné účely (alebo na akékoľvek iné ako účely
podnikania v zmysle článku 26 ods. 1 písm. a) smernice 2006/112/ES) v
súčasnosti naďalej zodpovedá celkovému používaniu vozidiel
obstaraných na leasing a prenajatých vozidiel zdaniteľnými osobami na
účely podnikania a na súkromné účely v Spojenom kráľovstve.
Predĺženie platnosti odchyľujúceho sa opatrenia je preto náležité.
Každé predĺženie platnosti by však malo
byť dočasné tak, aby sa dalo posúdiť, či sú podmienky, na
ktorých sa odchýlka zakladá, naďalej platné. Spojené kráľovstvo
požiadalo o predĺženie platnosti odchýlky do 31. decembra 2018. Bežným
postupom však je udeliť v podobných prípadoch trojročné obdobie
(pozri v tejto súvislosti vykonávacie rozhodnutia Rady 2012/232/EÚ[2] a 2013/191/EÚ[3]). Navrhuje sa preto
predĺžiť platnosť odchýlky do konca roka 2016 a požiadať
Spojené kráľovstvo, aby do 1. apríla 2016 predložilo správu
zahŕňajúcu preskúmanie uplatňovaného percentuálneho obmedzenia v
prípade, ak by sa plánovalo ďalšie predĺženie platnosti po roku 2016.
Platnosť rozhodnutia v každom prípade uplynie v prípade, ak by pravidlá EÚ
upravujúce obmedzenia práva na odpočet dane nadobudli účinnosť
pred uvedeným termínom.
Existujúce ustanovenia v oblasti návrhu
V článku 176 smernice o DPH sa
stanovuje, že Rada určuje, pri ktorých výdavkoch nevzniká právo na
odpočet DPH. Kým sa tak nestane, členské štáty majú právomoc
zachovať výnimky, ktoré platili 1. januára 1979. Preto existuje celá rada
ustanovení „status quo“, ktorými sa obmedzuje právo na odpočet
v súvislosti s motorovými vozidlami.
V roku 2004 Komisia vypracovala návrh, v
ktorom sa uvádzajú pravidlá týkajúce sa kategórií výdavkov, na ktoré sa môže
vzťahovať obmedzenie práva na odpočet, ale Rada zatiaľ
nedospela k dohode o danom návrhu.
2.           VÝSLEDKY KONZULTÁCIÍ SO
ZAINTERESOVANÝMI STRANAMI A POSÚDENÍ VPLYVU
Cieľom rozhodnutia je predĺžiť
platnosť zjednodušujúceho opatrenia, ktorým sa zdaniteľné osoby
zbavujú povinnosti viesť záznamy a zúčtovať DPH v súvislosti s
kilometrami najazdenými na súkromné účely v prípade podnikových vozidiel a
má teda možný pozitívny hospodársky vplyv. Vzhľadom na úzky rozsah
pôsobnosti danej odchýlky a na jej dočasné uplatňovanie bude
vplyv v každom prípade obmedzený.
3.           PRÁVNE PRVKY NÁVRHU
Toto vykonávacie rozhodnutie vychádza z
článku 395 smernice o DPH 2006/112/ES z 28. novembra 2006 o spoločnom
systéme dane z pridanej hodnoty.
Návrh patrí do výlučnej právomoci
inštitúcií EÚ. Zásada subsidiarity sa preto neuplatňuje.
Toto vykonávacie rozhodnutie sa týka povolenia
udeleného členskému štátu na základe jeho vlastnej žiadosti a nezakladá sa
ním žiadna povinnosť. Tento návrh je preto v súlade so zásadou
proporcionality.
Vzhľadom na obmedzený rozsah pôsobnosti
odchýlky je osobitné opatrenie úmerné sledovanému cieľu.
4.           VPLYV NA ROZPOČET
Návrh nemá žiadny vplyv na rozpočet Únie.
5.           NEPOVINNÉ PRVKY
Návrh obsahuje doložku o ukončení
platnosti.
2013/0312 (NLE)
Návrh
VYKONÁVACIE ROZHODNUTIE RADY
ktorým sa mení rozhodnutie 2007/884/ES, ktorým
sa Spojenému kráľovstvu povoľuje, aby naďalej uplatňovalo
opatrenie odchyľujúce sa od článku 26 ods. 1 písm. a), článkov
168 a 169 smernice 2006/112/ES o spoločnom systéme dane z pridanej hodnoty
RADA EURÓPSKEJ ÚNIE,
so zreteľom na Zmluvu o fungovaní
Európskej únie,
so zreteľom na smernicu Rady 2006/112/ES
z 28. novembra 2006 o spoločnom systéme dane z pridanej hodnoty[4], a najmä na jej článok 395
ods. 1,
so zreteľom na návrh Európskej komisie,
keďže:
(1)       V liste, ktorý Komisia
zaevidovala 2. apríla 2013, Spojené kráľovstvo požiadalo o povolenie
predĺžiť platnosť odchyľujúceho sa opatrenia tak, aby mohlo
naďalej uplatňovať obmedzenie práva prenajímateľa alebo
nájomcu vozidla na leasing na odpočet dane z pridanej hodnoty (DPH) z
nákladov na prenájom alebo leasing motorových vozidiel používaných aj na iné
účely ako na účely podnikania.
(2)       Komisia o žiadosti
Spojeného kráľovstva informovala ostatné členské štáty listom
z 19. júna 2013. Listom z 20. júna 2013 Komisia oznámila Spojenému
kráľovstvu, že má všetky informácie potrebné na posúdenie žiadosti.
(3)       Rada rozhodnutím 2007/884/ES[5], zmeneným vykonávacím
rozhodnutím Rady 2011/37/EÚ[6]
povolila Spojenému kráľovstvu obmedziť na 50 % právo
zdaniteľnej osoby, ktorá prenajíma alebo si obstaráva na leasing vozidlo,
na odpočet DPH na vstupe z nákladov za prenájom alebo leasing vozidla v
prípade, ak sa toto vozidlo nepoužíva výlučne na účely podnikania.
Spojenému kráľovstvu sa zároveň povolilo nepovažovať súkromné
použitie vozidla, ktoré zdaniteľná osoba prenajíma alebo si obstaráva na
leasing na účely podnikania, za poskytovanie služieb za protihodnotu. Na
základe tohto zjednodušujúceho opatrenia nemusí prenajímateľ ani nájomca
vozidla na leasing viesť záznamy o kilometroch najazdených podnikovými
vozidlami na súkromné účely ani zúčtovávať daň z kilometrov
skutočne najazdených jednotlivými vozidlami na súkromné účely.
(4)       V súlade so správou, ktorú
poskytlo Spojené kráľovstvo, obmedzenie na 50 % stále zodpovedá
súčasnej situácii, pokiaľ ide o používanie dotknutých vozidiel
prenajímateľom alebo nájomcom vozidla na leasing na účely podnikania
a na iné účely. Je preto vhodné, aby sa Spojenému kráľovstvu povolilo
uplatňovanie tohto opatrenia do 31. decembra 2016.
(5)       Ak by Spojené kráľovstvo
uvažovalo o ďalšom predĺžení platnosti opatrenia po roku 2016, bude
potrebné predložiť Komisii najneskôr 1. apríla 2016 spolu so
žiadosťou o predĺženie platnosti správu obsahujúcu preskúmanie
uplatňovaného percentuálneho pomeru.
(6)       Komisia prijala 29. októbra
2004 návrh smernice Rady, ktorou sa mení a dopĺňa smernica 77/388/EHS[7], ktorého súčasťou je
zosúladenie kategórií výdavkov, na ktoré sa môže uplatňovať
vylúčenie z práva na odpočet. Smernica Rady 77/388/EHS[8] bola nahradená smernicou
2006/112/ES. Podľa návrhu, ktorý Komisia prijala 29. októbra 2004, sa
vylúčenie z práva na odpočet môže uplatňovať na cestné
motorové vozidlá. Platnosť odchyľujúcich sa opatrení stanovených v
tomto rozhodnutí by mala uplynúť dňom nadobudnutia účinnosti
takejto smernice v súlade s návrhom, ktorý Komisia prijala 29. októbra 2004, ak
k tomu dôjde pred 31. decembrom 2016.
(7)       Odchýlka bude mať len
zanedbateľný účinok na celkovú výšku príjmov z dane vybranej na
stupni konečnej spotreby a nebude mať žiadny nepriaznivý vplyv na
vlastné zdroje Únie pochádzajúce z DPH.
(8)       Rozhodnutie 2007/884/ES by sa
preto malo zodpovedajúcim spôsobom zmeniť,
PRIJALA TOTO ROZHODNUTIE:
Článok 1
Článok 3 sa nahrádza takto:
„Článok
3
Účinnosť tohto rozhodnutia uplynie
dátumom nadobudnutia účinnosti pravidiel Únie o určení výdavkov
v súvislosti s cestnými motorovými vozidlami, ktoré nie sú oprávnené na úplný
odpočet DPH, alebo 31. decembra 2016, podľa toho, čo nastane
skôr.
Každá žiadosť o predĺženie
účinnosti opatrení stanovených v tomto rozhodnutí sa doplní správou, ktorá
sa Komisii predloží do 1. apríla 2016 a ktorá bude obsahovať preskúmanie
uplatňovaného percentuálneho obmedzenia práva na odpočet DPH z
prenájmu alebo leasingu vozidiel, ktoré sa nevyužívajú výlučne na účely
podnikania.“
Článok 2
Toto rozhodnutie nadobúda účinnosť
dňom jeho oznámenia.
Toto rozhodnutie sa uplatňuje od 1.
januára 2014.
Článok 3
Toto rozhodnutie je určené Spojenému
kráľovstvu Veľkej Británie a Severného Írska.
V Bruseli
                                                                       Za
Radu
                                                                       predseda
[1]               Ú. v. EÚ L 19, 22.1.2011, s. 19.
[2]               Ú. v. EÚ L 117, 1.5.2012, s. 7.
[3]               Ú. v. EÚ L 113, 25.4.2013, s. 11.
[4]               Ú. v. EÚ L 347, 11.12.2006, s. 1.
[5]               Rozhodnutie Rady 2007/884/ES, ktorým sa Spojenému kráľovstvu
povoľuje, aby naďalej uplatňovalo opatrenie odchyľujúce sa
od článku 26 ods. 1 písm. a), článkov 168 a 169 smernice 2006/112/ES
o spoločnom systéme dane z pridanej hodnoty (Ú. v. EÚ L 346, 29. 12. 2007,
s. 21).
[6]               Vykonávacie rozhodnutie Rady z 18. januára 2011, ktorým
sa mení a dopĺňa rozhodnutie 2007/884/ES, ktorým sa Spojenému kráľovstvu
povoľuje, aby pokračovalo v uplatňovaní opatrenia
odchyľujúceho sa od článku 26 ods. 1 písm. a), článkov 168 a 169
smernice 2006/112/ES o spoločnom systéme dane z pridanej hodnoty (Ú. v. EÚ
L 19, 22.1.2011, s. 11).
[7]               KOM(2004) 728 v konečnom znení.
[8]               Smernica Rady 77/388/EHS zo 17. mája 1977
o zosúladení právnych predpisov členských štátov týkajúcich sa daní
z obratu – spoločný systém dane z pridanej hodnoty: jednotný
základ jej stanovenia (Ú. v. ES L 145, 13.6.1977, s. 1).


               EURÓPSKA KOMISIA
            V Bruseli27. 7. 2017
            COM(2017) 397 final
            2017/0175(NLE)
            Návrh
            ROZHODNUTIE RADY
            o podpise Dohody medzi Európskou úniou a Federáciou Svätého Krištofa a Nevisu, ktorou sa mení Dohoda medzi Európskym spoločenstvom a Federáciou Svätého Krištofa a Nevisu o zrušení víz pri krátkodobých pobytoch

               DÔVODOVÁ SPRÁVA

               1.KONTEXT NÁVRHU

               Nariadením (EÚ) č. 610/2013 z 26. júna 2013
                  1
                (ďalej len zmena Kódexu schengenských hraníc) sa zmenil Dohovor, ktorým sa vykonáva Schengenská dohoda
                  2
               , nariadenie (ES) č. 562/2006
                  3
                (Kódex schengenských hraníc) a nariadenie (ES) č. 810/2009
                  4
                (vízový kódex) a okrem iného sa nanovo vymedzila koncepcia krátkodobého pobytu pre štátnych príslušníkov tretích krajín v schengenskom priestore. Od 18. októbra 2013 je maximálna povolená dĺžka pobytu pre štátnych príslušníkov tretích krajín, ktorí majú v úmysle cestovať na krátkodobý pobyt do schengenského priestoru, bez ohľadu na to, či majú vízovú povinnosť, alebo či sú od nej oslobodení, vymedzená na „90 dní v rámci akéhokoľvek 180-dňového obdobia“. Na rozdiel od vymedzenia, ktoré bolo v platnosti do 18. októbra 2013 (tri mesiace počas šesťmesačného obdobia odo dňa prvého vstupu), je táto nová koncepcia presnejšia, keďže sa dĺžka pobytu stanovuje v dňoch, a nie v mesiacoch. Okrem toho bol z vymedzenia vypustený pojem „odo dňa prvého vstupu“, ktorý bol zdrojom mnohých nejasností a otázok.

               Zmenou Kódexu schengenských hraníc sa zaviedli všetky potrebné zmeny v acquis EÚ v oblasti víz a hraníc, t. j. zmeny Dohovoru, ktorým sa vykonáva Schengenská dohoda, Kódexu schengenských hraníc, vízového kódexu a nariadenia (ES) č. 539/2001
                  5
               . Koncepcia krátkodobého pobytu je ale zakotvená aj v medzinárodných dohodách, ktoré uzavrela Európska únia. V dohodách o zrušení vízovej povinnosti s Antiguou a Barbudou
                  6
               , Bahamami
                  7
               , Barbadosom
                  8
               , Brazíliou
                  9
               , Mauríciom
                  10
               , Svätým Krištofom a Nevisom
                  11
                a Seychelami
                  12
                sa pri vymedzovaní trvania bezvízového pobytu stále odkazuje na predchádzajúce vymedzenie („tri mesiace počas šesťmesačného obdobia odo dňa prvého vstupu“
                  13
               ).

               Komisia 16. júla 2014 prijala odporúčanie na rozhodnutie Rady o poverení začať rokovania o zmene dohody o zrušení víz pri krátkodobých pobytoch medzi Európskou úniou a uvedenými krajinami
                  14
               , ktoré Rada prijala 9. októbra 2014
                  15
               . Účelom tohto rozhodnutia bolo zaviesť vo vzťahu k týmto siedmim krajinám nové vymedzenie krátkodobého pobytu, ako sa stanovuje v zmene Kódexu schengenských hraníc. Vymedzenie krátkodobého pobytu v dohodách o zrušení víz v dňoch namiesto mesiacov je navyše menej náročné z hľadiska overovania a vypočítavania elektronickými alebo IKT prostriedkami, a teda vhodnejšie pre centralizované systémy riadenia hraníc, akým je aj navrhovaný systém vstup/výstup (EES)
                  16
               .

               Komisia po poverení Radou začala rokovania o zmene dohôd o zrušení víz s danými siedmimi krajinami (Antigua a Barbuda, Bahamy, Barbados, Brazília, Maurícius, Svätý Krištof a Nevis a Seychely).

               Rokovania s Federáciou Svätého Krištofa a Nevisu sa 28. júla 2016 úspešne skončili parafovaním pozmeňujúcej dohody. Obidve strany sa dohodli na prijatí nového vymedzenia krátkodobého pobytu v celej dohode o zrušení víz medzi EÚ a Svätým Krištofom a Nevisom. Dohoda navyše obsahuje niekoľko menších technických úprav (pozri ďalej), ale všetky zmeny sú z hľadiska cestujúcich zanedbateľné.

                  Osobitné postavenie Spojeného kráľovstva a Írska je zohľadnené v preambule dohody.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

               Dohoda si vyžaduje schválenie oboch zmluvných strán v súlade s ich príslušnými postupmi. Na strane Únie sa vyžaduje rozhodnutie Rady o podpise a uzavretí danej dohody.

               Návrh naň sa predkladá Rade, ktorá musí povoliť podpísanie dohody pozmeňujúcej Dohodu medzi Európskym spoločenstvom a Federáciou Svätého Krištofa a Nevisu o zrušení víz pri krátkodobých pobytoch.

               Dohodou sa zabezpečuje právny súlad, ako aj harmonizácia medzi členskými štátmi tým, že sa uplatňuje nové vymedzenie krátkodobého pobytu, ktoré sa stanovuje v zmene Kódexu schengenských hraníc a ktoré zaisťuje jednoznačný výklad pojmu „krátkodobý pobyt“.

               Právnym základom tohto návrhu je článok 77 ods. 2 písm. a) Zmluvy o fungovaní Európskej únie (ZFEÚ) v spojení s jej článkom 218.

               Únia nemá právomoc meniť dohody o zrušení vízovej povinnosti, ktoré by zaväzovali štyri krajiny, ktoré sú pridružené k vykonávaniu schengenského acquis vrátane spoločnej vízovej politiky. S cieľom zabezpečiť harmonizovaný prístup a vykonávanie ustanovení týkajúcich sa dĺžky povoleného pobytu v schengenskom priestore je v dohode zahrnuté spoločné vyhlásenie, v ktorom sa konštatuje, že je žiaduce, aby Svätý Krištof a Nevis na jednej strane a Island, Lichtenštajnsko, Nórsko a Švajčiarsko na strane druhej zodpovedajúcim spôsobom upravili svoje existujúce bilaterálne dohody o zrušení vízovej povinnosti.

               •Subsidiarita (v prípade inej ako výlučnej právomoci)

               Ak je jednou zo zmluvných strán medzinárodnej dohody Európska únia, akékoľvek zmeny takejto dohody nemôžu právne implementovať členské štáty samy. Dohodu o zrušení víz so Svätým Krištofom a Nevisom uzavrela Európska únia. Preto je potrebné opatrenie na úrovni Únie.

               Uzavretie dohôd o zrušení vízovej povinnosti členskými štátmi by okrem toho ovplyvnilo acquis Únie v oblasti víz (článok 3 ods. 2 ZFEÚ).

               •Proporcionalita

               Predkladaný návrh neprekračuje rámec toho, čo je nevyhnutné na dosiahnutie sledovaného cieľa, ktorým je zmena existujúcej dohody o zrušení víz medzi Federáciou Svätého Krištofa a Nevisu a Úniou.

               3.VPLYV NA ROZPOČET

               Tento návrh so sebou neprináša dodatočné náklady pre rozpočet EÚ.

               4. VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •Konzultácie so zainteresovanými stranami

               Rada 9. októbra 2014 prijala smernice na rokovania, ktorými poverila Komisiu začať rokovania s Federáciou Svätého Krištofa a Nevisu o zmene dohody o zrušení víz medzi oboma stranami. Členské štáty boli informované o pokroku rokovaní na zasadnutiach pracovnej skupiny pre víza.

               5.ĎALŠIE PRVKY

               •Výsledok rokovaní

                  Komisia sa domnieva, že ciele stanovené Radou v smerniciach na rokovania boli dosiahnuté a že návrh dohody je pre Úniu prijateľný.

                  Konečný obsah dohody možno zhrnúť takto:

                  a) Trvanie pobytu

                  Dohoda umožňuje občanom Európskej únie a občanom Federácie Svätého Krištofa a Nevisu cestovať na územie druhej zmluvnej strany bez potreby víz, a to na maximálne obdobie 90 dní v rámci akéhokoľvek 180-dňového obdobia (namiesto maximálneho obdobia troch mesiacov počas šiestich mesiacov odo dňa prvého vstupu). Toto nové vymedzenie sa uplatňuje v celej Dohode medzi Európskou úniou a Federáciou Svätého Krištofa a Nevisu o zrušení víz pri krátkodobých pobytoch.

                  b) Záverečné ustanovenia – pozastavenie uplatňovania dohody (článok 8 ods. 4)

               Dohodou sa upravuje posledná veta článku 8 ods. 4 takto: „Zmluvná strana, ktorá pozastavila uplatňovanie tejto dohody, okamžite informuje druhú zmluvnú stranu o tom, že dôvody na pozastavenie pominuli, a pozastavenie zruší.“ Doplnením slov „a pozastavenie zruší“ do súčasného znenia sa v zmenenej dohode objasní, že pozastavenie zrušenia víz treba zrušiť, ak dôvody, ktoré k nemu viedli, už pominuli. Touto zmenou sa zosúlaďuje znenie dohody o zrušení víz s Svätým Krištofom a Nevisom so všetkými ostatnými dohodami o zrušení vízovej povinnosti, ktoré Únia podpísala v rokoch 2015 a 2016. Dňa 14. júna 2016 sa táto zmena prekonzultovala s pracovnou skupinou pre víza a žiadny členský štát nevzniesol námietky.

                  c) Nahradenie výrazu „Spoločenstvo“ výrazom „Únia“ v príslušnom gramatickom tvare

                  Od nadobudnutia platnosti Lisabonskej zmluvy 1. decembra 2009 má konsolidovanú právnu subjektivitu jedine Európska únia. „Európske spoločenstvo“ je však stále zmluvnou stranou medzinárodných dohôd, ktoré nadobudli platnosť pred nadobudnutím platnosti Lisabonskej zmluvy, ako je to v prípade Dohody medzi Európskym spoločenstvom a Federáciou Svätého Krištofa a Nevisu o zrušení víz pri krátkodobých pobytoch. Pozmeňujúcou dohodou sa preto nahrádza výraz „Spoločenstvo“ výrazom „Únia“ v príslušnom gramatickom tvare, a to v rámci celej dohody o zrušení víz.

                  d) Spoločné vyhlásenia

                  K dohode sú pripojené dve spoločné vyhlásenia:

                  – týkajúce sa výkladu obdobia 90 dní v rámci akéhokoľvek 180-dňového obdobia a

                  – týkajúce sa Islandu, Nórska, Švajčiarska a Lichtenštajnska.

                  e) Nadobudnutie platnosti

                  Táto dohoda nadobudne platnosť prvým dňom šiesteho mesiaca nasledujúceho po dni, keď posledná zmluvná strana oznámi druhej zmluvnej strane ukončenie ratifikačných postupov. Na to, aby sa zabezpečila právna istota a aby sa cestujúcim umožnilo porozumieť právnej úprave a dodržiavať ju, je potrebné dostatočne dlhé prechodné obdobie. Toto šesťmesačné obdobie po ukončení ratifikácie dohody umožní cestujúcim, aby dokončili krátkodobé pobyty, ktoré sa stále počítajú výlučne podľa starého vymedzenia, pred tým, ako nadobudne platnosť nové vymedzenie krátkodobého pobytu a jeho spätne orientované 180-dňové referenčné obdobie.

                  Pozmeňujúcou dohodou sa nemenia žiadne ďalšie ustanovenia existujúcej Dohody medzi Európskym spoločenstvom a Federáciou Svätého Krištofa a Nevisu o zrušení víz pri krátkodobých pobytoch, a to ani ustanovenia o územnej pôsobnosti.

               6.ZÁVER

               Na základe uvedených výsledkov Komisia navrhuje, aby Rada rozhodla o podpise dohody v mene Únie a poverila predsedu Rady, aby určil osobu(-y) riadne splnomocnenú(-é) podpísať dohodu v mene Únie.

               2017/0175 (NLE)

               Návrh

               ROZHODNUTIE RADY

               o podpise Dohody medzi Európskou úniou a Federáciou Svätého Krištofa a Nevisu, ktorou sa mení Dohoda medzi Európskym spoločenstvom a Federáciou Svätého Krištofa a Nevisu o zrušení víz pri krátkodobých pobytoch

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 77 ods. 2 písm. a) v spojení s jej článkom 218 ods. 5,

               so zreteľom na návrh Európskej komisie,

               keďže:

               (1)Rada svojím rozhodnutím z 30. novembra 2009 uzavrela Dohodu medzi Európskym spoločenstvom a Federáciou Svätého Krištofa a Nevisu o zrušení víz pri krátkodobých pobytoch. Dohoda umožňuje občanom Európskej únie a občanom Svätého Krištofa a Nevisu cestovať na územie druhej zmluvnej strany bez potreby víz, a to „na maximálne obdobie troch mesiacov počas šiestich mesiacov“.

               (2)Nariadením Európskeho parlamentu a Rady (EÚ) č. 610/2013
                  17
                sa zaviedli horizontálne zmeny v acquis Únie v oblasti víz a hraníc a krátkodobý pobyt sa vymedzil ako maximálne obdobie 90 dní v rámci akéhokoľvek 180-dňového obdobia.

               (3)Je nevyhnutné, aby sa toto nové vymedzenie začlenilo do Dohody medzi Európskou úniou a Federáciou Svätého Krištofa a Nevisu o zrušení víz pri krátkodobých pobytoch a aby sa tak v plnej miere harmonizoval režim Únie týkajúci sa krátkodobých pobytov.

               (4)Rada prijala 9. októbra 2014 rozhodnutie, ktorým poverila Komisiu, aby začala rokovania o dohode, ktorou sa mení Dohoda medzi Európskym spoločenstvom a Federáciou Svätého Krištofa a Nevisu o zrušení víz pri krátkodobých pobytoch (ďalej len „dohoda“).

               (5)Rokovania s Federáciou Svätého Krištofa a Nevisu o dohode sa 28. júla 2016 úspešne skončili jej parafovaním, prostredníctvom výmeny listov, hlavnými vyjednávačmi Únie a Federácie Svätého Krištofa a Nevisu.

               (6)Dohoda by sa mala podpísať v mene Únie a vyhlásenia pripojené k dohode by sa mali schváliť v mene Únie.

               (7)Toto rozhodnutie predstavuje vývoj ustanovení schengenského acquis, na ktorom sa Spojené kráľovstvo nezúčastňuje v súlade s rozhodnutím Rady 2000/365/ES
                  18
               . Spojené kráľovstvo sa preto nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu.

               (8)Toto rozhodnutie predstavuje vývoj ustanovení schengenského acquis, na ktorom sa Írsko nezúčastňuje v súlade s rozhodnutím Rady 2002/192/ES
                  19
               . Írsko sa preto nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu,

               PRIJALA TOTO ROZHODNUTIE:

               Článok 1

               Týmto sa v mene Únie schvaľuje podpis Dohody medzi Európskou úniou a Federáciou Svätého Krištofa a Nevisu, ktorou sa mení Dohoda medzi Európskym spoločenstvom a Federáciou Svätého Krištofa a Nevisu o zrušení víz pri krátkodobých pobytoch (ďalej len „dohoda“) s výhradou jej uzavretia.

               Text dohody je pripojený k tomuto rozhodnutiu.

               Článok 2

               Vyhlásenia pripojené k tomuto rozhodnutiu sa v mene Únie schvaľujú.

               Článok 3

               Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.

               Článok 4

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

                     (1)
                  Ú. v. EÚ L 182, 29.6.2013, s. 1.

                     (2)
                  Ú. v. ES L 239, 22.9.2000, s. 19.

                     (3)
                  Ú. v. EÚ L 105, 13.4.2006, s. 1.

                     (4)
                  Ú. v. EÚ L 243, 15.9.2009, s. 1.

                     (5)
                  Ú. v. ES L 81, 21.3.2001, s. 1.

                     (6)
                  Ú. v. EÚ L 169, 30.6.2009, s. 3.

                     (7)
                  Ú. v. EÚ L 169, 30.6.2009, s. 24.

                     (8)
                  Ú. v. EÚ L 169, 30.6.2009, s. 10.

                     (9)
                  S Brazíliou uzavrela Európska únia dve dohody. Jednu pre držiteľov bežných cestovných pasov (Ú. v. EÚ L 255, 21.9.2012, s. 4) a samostatnú dohodu pre držiteľov diplomatických, služobných a úradných pasov (Ú. v. EÚ L 66, 12.3.2011, s. 2).

                     (10)
                  Ú. v. EÚ L 169, 30.6.2009, s. 17.

                     (11)
                  Ú. v. EÚ L 169, 30.6.2009, s. 38.

                     (12)
                  Ú. v. EÚ L 169, 30.6.2009, s. 31.

                     (13)
                  Porovnaj „účel“ a „trvanie pobytu“ v dohodách.

                     (14)
                  COM(2014) 468 final.

                     (15)
                  Rozhodnutie Rady, ktorým sa Komisia poveruje začať rokovania o zmene dohôd o zrušení víz pri krátkodobých pobytoch uzavretých medzi Európskou úniou/Európskym spoločenstvom a Antiguou a Barbudou, Bahamským spoločenstvom, Barbadosom, Brazílskou federatívnou republikou, Maurícijskou republikou, Federáciou Svätého Krištofa a Nevisu a Seychelskou republikou, prijaté Radou 9. októbra 2014.

                     (16)
                  COM(2016) 194 final.

                     (17)
                  Nariadenie Európskeho parlamentu a Rady (EÚ) č. 610/2013 z 26. júna 2013, ktorým sa mení nariadenie Európskeho parlamentu a Rady (ES) č. 562/2006, ktorým sa ustanovuje kódex Spoločenstva o pravidlách upravujúcich pohyb osôb cez hranice (Kódex schengenských hraníc), Dohovor, ktorým sa vykonáva Schengenská dohoda, nariadenia Rady (ES) č. 1683/95 a (ES) č. 539/2001 a nariadenia Európskeho parlamentu a Rady (ES) č. 767/2008 a (ES) č. 810/2009 (Ú. v. EÚ L 182, 29.6.2013, s. 1).

                     (18)
                  Rozhodnutie Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis (Ú. v. ES L 131, 1.6.2000, s. 43).

                     (19)
                  Rozhodnutie Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis (Ú. v. ES L 64, 7.3.2002, s. 20).

    ---documentbreak---

               EURÓPSKA KOMISIA
            V Bruseli27. 7. 2017
            COM(2017) 397 final
            PRÍLOHA
            k
            návrhu rozhodnutia Rady
            o podpise Dohody medzi Európskou úniou a Federáciou Svätého Krištofa a Nevisu, ktorou sa mení Dohoda medzi Európskym spoločenstvom a Federáciou Svätého Krištofa a Nevisu o zrušení víz pri krátkodobých pobytoch

               DOHODA

               medzi Európskou úniou a Federáciou Svätého Krištofa a Nevisu, ktorou sa mení Dohoda medzi Európskym spoločenstvom a Federáciou Svätého Krištofa a Nevisu o zrušení víz pri krátkodobých pobytoch

               EURÓPSKA ÚNIA

               na jednej strane a

               FEDERÁCIA SVÄTÉHO KRIŠTOFA A NEVISU (ďalej len „Svätý Krištof a Nevis“)

               na strane druhej,

               ďalej spoločne len „zmluvné strany“,

               SO ZRETEĽOM na Dohodu medzi Európskym spoločenstvom a Federáciou Svätého Krištofa a Nevisu o zrušení víz pri krátkodobých pobytoch (ďalej len „dohoda“), ktorá nadobudla platnosť 1. augusta 2015,

               OPÄTOVNE POTVRDZUJÚC význam uľahčovania medziľudských kontaktov,

               BERÚC NA VEDOMIE, že dohoda funguje k spokojnosti občanov zmluvných strán,

               ZOHĽADŇUJÚC, že vymedzenie krátkodobého pobytu stanovené v dohode (tri mesiace počas šesťmesačného obdobia odo dňa prvého vstupu) nie je dostatočne presné, a konkrétne, že pojem „deň prvého vstupu“ môže viesť k nejasnostiam a otázkam,

               MAJÚC NA PAMÄTI, že nariadením (EÚ) č. 610/2013 z 26. júna 2013 sa zaviedli horizontálne zmeny v acquis Únie v oblasti „vnútorných“ víz a hraníc a krátkodobý pobyt sa v ňom vymedzil ako „obdobie 90 dní v rámci akéhokoľvek 180-dňového obdobia“,

               ZOHĽADŇUJÚC, že systém vstup/výstup, ktorý Európska únia zavedie, si vyžaduje jednotné a jednoznačné vymedzenie krátkodobého pobytu uplatniteľné na všetkých štátnych príslušníkov tretích krajín,

               ŽELAJÚC SI, aby sa zabezpečilo plynulé vybavovanie cestujúcich na hraničných priechodoch zmluvných strán,

               OPÄTOVNE POTVRDZUJÚC, že dohoda sa vzťahuje na občanov všetkých členských štátov Európskej únie s výnimkou Spojeného kráľovstva a Írska,

               ZOHĽADŇUJÚC Protokol o postavení Spojeného kráľovstva a Írska s ohľadom na priestor slobody, bezpečnosti a spravodlivosti a Protokol o schengenskom acquis začlenenom do rámca Európskej únie, ktoré sú pripojené k Zmluve o Európskej únii a Zmluve o fungovaní Európskej únie, a potvrdzujúc, že ustanovenia tejto dohody sa nevzťahujú na Spojené kráľovstvo a Írsko,

               SA DOHODLI TAKTO:

               Článok 1

               Dohoda sa mení v súlade s ustanoveniami tohto článku:

               1.V názve a v článku 3 ods. 5, článku 6 ods. 1 a článku 8 ods. 7 sa slovo „Spoločenstvo“ nahrádza slovom „Únia“ v príslušnom gramatickom tvare.

               2.V článku 1 sa slová „troch mesiacov počas šiestich mesiacov“ nahrádzajú slovami „90 dní v rámci akéhokoľvek 180-dňového obdobia“.

               3.Článok 4 ods. 1 sa nahrádza takto:

               „Občania Európskej únie sa môžu zdržiavať na území Svätého Krištofa a Nevisu maximálne 90 dní v rámci akéhokoľvek 180-dňového obdobia.“

               4.Článok 4 ods. 2 sa nahrádza takto:

               „Občania Svätého Krištofa a Nevisu sa môžu zdržiavať na území členských štátov plne uplatňujúcich schengenské acquis maximálne 90 dní v rámci akéhokoľvek 180-dňového obdobia. Toto obdobie sa vypočíta bez ohľadu na akýkoľvek pobyt v členskom štáte, ktorý ešte v plnom rozsahu neuplatňuje schengenské acquis.

               Občania Svätého Krištofa a Nevisu sa môžu zdržiavať na území každého členského štátu, ktorý ešte v plnom rozsahu neuplatňuje schengenské acquis, maximálne 90 dní v rámci akéhokoľvek 180-dňového obdobia bez ohľadu na obdobie pobytu vypočítané pre územie členských štátov plne uplatňujúcich schengenské acquis.“

               5.V článku 4 ods. 3 sa slová „tri mesiace“ nahrádzajú slovami „90 dní“ a slovo „Spoločenstva“ sa nahrádza slovom „Únie“.

               6.Posledná veta článku 8 ods. 4 sa nahrádza takto:

               „Zmluvná strana, ktorá pozastavila uplatňovanie tejto dohody, okamžite informuje druhú zmluvnú stranu o tom, že dôvody na pozastavenie pominuli, a pozastavenie zruší.“

               Článok 2

               Zmluvné strany ratifikujú alebo schvália túto dohodu v súlade so svojimi príslušnými postupmi a dohoda nadobudne platnosť prvým dňom šiesteho mesiaca nasledujúceho po dni, keď posledná zmluvná strana oznámi druhej zmluvnej strane, že ukončila uvedené postupy.

               V […], [deň] [mesiac] dvetisíc sedemnásť v dvoch vyhotoveniach v anglickom, bulharskom, českom, dánskom, estónskom, fínskom, francúzskom, gréckom, holandskom, chorvátskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku, pričom všetky znenia sú rovnako autentické.

               Za Európsku úniu

               Za Federáciu Svätého Krištofa a Nevisu

               SPOLOČNÉ VYHLÁSENIE TÝKAJÚCE SA ISLANDU, NÓRSKA, ŠVAJČIARSKA A LICHTENŠTAJNSKA

               Je žiaduce, aby orgány Nórska, Islandu, Švajčiarska, Lichtenštajnska na jednej strane a Svätého Krištofa a Nevisu na strane druhej bezodkladne zmenili existujúce bilaterálne dohody o zrušení víz pri krátkodobých pobytoch v súlade s podmienkami tejto dohody.

               Spoločné vyhlásenie týkajúce sa výkladu obdobia 90 dní v rámci akéhokoľvek 180-dňového obdobia

               Zmluvné strany sa dohodli, že obdobie maximálne 90 dní v rámci akéhokoľvek 180-dňového obdobia, stanovené v článku 4 tejto dohody, znamená buď nepretržitý pobyt, alebo niekoľko za sebou nasledujúcich pobytov, ktoré v rámci akéhokoľvek 180-dňového obdobia netrvajú spolu dlhšie ako 90 dní.

               Pojem „akékoľvek“ znamená, že sa uplatňuje pohyblivé 180-dňové referenčné obdobie, v rámci ktorého sa spätne započítava každý deň pobytu počas obdobia posledných 180 dní s cieľom overiť, či je požiadavka týkajúca sa 90 dní v rámci akéhokoľvek 180-dňového obdobia naďalej splnená. Okrem iného to znamená, že neprítomnosťou počas neprerušeného obdobia 90 dní vzniká nárok na nový pobyt v dĺžke maximálne 90 dní.

               ________